अनुवादक : 
पं: बे. आशाकाजी बज्त्राचाय 


प्रदानक . 


सिद्धि रछछ शाक्य व सकल परिवार 
_ 7: पिम्बहाल, यल । 


दि :- क्र सं. ११०२ गुंलाथ्व पञ्जाष्टमो 
[ २०३९ श्रावण १३ गते ] 


नमो रत्नत्रयाय 
आशिका 


वसपोल तथागत सम्यक सम्बुद्ध सकल प्राणीपि दुख मुक्त 
जुइगु लपु कयना बिज्यागु ख; दान, शील व भावना । दश पारमिता 
मध्य दान पारमिता पुण यायगु क्रमे वसपोल तथागतं अनेक जीवने 
थःगु जीवन व सवसव अनेकवार दान बिया बिज्यात । 


दिपकर बुद्धया पाले सर्बांचन्द राजां दोपावती नगरे पञ्जदान 
न्यायेका दीपंकर बुद्ध सहित भिक्षु सघयात भोजन आदि दान याना 
सकल प्राणी पिनीगु सुख कामना याना बिज्यात । 


थौं ( ११०२ गुँलाथ्व पञ्जाष्टमी ) सकल सत्व प्राणीया 
सुखया कामना याना पञ्जदान यानागु जुल । थ्व दान यानागु पुण्यया 
फलं ( कारणं ) सकल सत्व प्राणीपि दुखं मुक्त जुइमा धका श्राशिका 
याना थ्व दान गाथा पुस्तिका देछायागु जुल । 


सकलया मंगल जुइमा ! 


सिद्धो राज शाक्य 
व 
सकल परिवार 


क्रकछन्द तथा दीपंकर बुद्ध बोधिसत्व संघेभ्यो नमः 
पंजदान विधि 


ब्रोधिसत्वावदाने उल्लेख 


गुगुजा पं या अर्थ पृथ्वीस- ज या ग्रथ उत्पन्न जुगु पलेस्वां 
म्येगु स्वाँ, फल, अन्न इत्यादि खः । क्रक्रूळन्द तथा दीपंकर बुद्ध 
बोधिसत्व संघपिन्त दानयागु जुया पंजदान बिधि धागु ख! । 


तरेतायुगे सर्वज्ञमित्राचायं गुरूया उपदेश न्यना ककूछन्द बुद्ध 
तथा वसपोलया भिक्षुसंघपि सकल, रत्नकोशवती देशया राजा 
रत्नकेतु थःगु छेक्वय विहारे बिज्याका कार्तिक शुक्ल जुगादि नवमी 
सत्य युगोदय दिनस जगतो हिताय सुखाय महायान बुद्ध-चय्यं 
पजदान विधि पिण्ड पात्र तथा भोजन दान याना वन । 


अनंलि त्रतायुगे नातु दोपंकर बुद्ध तथा वसपोलया भिक्षु 
संर्घाव सकले निमन्त्रणा याना नेपाल यल देश गुइतस्थाने प्रशन्नशील 
नाम विहार दय॒का ग्रन बिज्याका सर्वानन्द राजा व श्रनया लक्ष्मी 
थकुं ब्रह्मचारी शाक्यनी उपाशिका स्त्रीन समेत जगतो हिताय 
सुखाय लोकानुकपाय महायान बुद्धचय्यं दान पारमिताया ज्या 
पजदान क्रिया; श्रावण शुक्ल गला थ्व ग्रष्टमीया दिने । पिण्डपात्र 
भोजन दान यानात्रंगु दिन खः । 


प्रथम बुद्धोपदेश- चत्यपंगवाबदाने 


अहिसा परमो धम अहिसा परमो गतिः । 

अहिसा परमं ज्ञानं अहिसा परमं पदम्‌ । 

अहिसा खः प्राणि मस्यायगु उत्तम धमं खः । प्राणि मस्यायगु 
धर्म च्वे लागु भिगु धर्म खः । प्राणि मस्यायगु च्वे लागु ज्ञान खः । 
प्राणि मस्याय॒गु धर्म संसार दु:खं मुक्तजुया परमपद प्राप्त जुइगु 
आय्यं धर्म उत्तम बुद्ध चय्ये खः । 


दान गाथा [ दान बाक्य | 
न्हापां बसां लांयगु १ 
भमो दुकुल सुकुमार बिचित्रपट्द : 
संतारये त्सुगतसंघ परिक्रपाय । 
येनाप्यते बिपुलभोग्य महानिधानं 
तेनाबनो पतिरभु त्स भबेषु तस्य ।। 


सु ज्ञानि भक्तिजनं आर्य्य बुद्ध तथा सघगणपिन्त कोमल चित्र 
विचित्रगु पात वस्त्र भूमिस लाया क्रमश: बिज्याकि । ब भक्तिजन« 
पिन्त सदानं अनेक बस्तु भ्रापालं पूणजुया संसारया मालिक राजा- 
जुया लिपा सुख भोग याइ । 


पादार्घ्य ( लिचायूकेगु) २ 


न कचि दुष्णोदक पाद्य मेवच 


सुशोतलं स्वच्छ सुगन्धिक तथा । 
करोति पादो सुगतस्य शरद्धया 
ततः कुबेर त्व मुपत्यसौो नरः ॥। 
सु भक्तिंजनं आपालं ववागु ख्वांगु मखुगु निमल शीतलगु लख 
बुद्ध तथा संघपिन्त ग्रादर तया पालिस अघ्यं (लिचायूका) दुकाइ । 
वया लिपाया जन्मस कुवेर समानं धनदया सुखेश्वय दृह्य जुइ । 


इलां प्यनेगु ३ 


बितान मुच्च बितनोति संघः । 
त्रिलोक देबासुर सिद्ध वन्द्यः । 
यो दोप्तदेहः सु बिशाल बंशः 
सद्भम देह हदिज प्रजेता ।॥। 
सु भक्तिजन बुद्ध तथा संघपिन्त बिज्याका इलां प्यना सत्कार 
याना बिज्याकि । उदह्दासिया लिपा उच्चकुले जन्म कया स्वय, मत्य, 
पाताल बासी देब, मनुष्य, देत्यपिसं पूजा बन्दना याका सकभनं 


प्रकाशमानह्य सद्धमं बोधिज्ञानं सयुक्तगु शरीर जुया मानेयाका 
च्वने दइ ॥ 


आसन तयगु ४ 


पय क बिस्तर अलंकृत तुलिकाषु 
दिब्यासनं समित दोष यगणोत्तमेभ्यः । 


फन्दर्प दपं विजयी बरंबोधिज्ञान 
संप्राप्यतेऽमृत पदे मुदु पीठ दत्तम्‌ ।। 
सु भक्तिजन दोष मदुपि गुणिक आय्य तथा संघपिन्त फेयृतुइ 
ज्याछिगु बांलागु भिगु आसन बिया श्रद्धा तइ । थृपि लिपाया जन्मस 
उच्चकुले ज्ञानि सज्जनह्या जुया मार जितय्‌ याय पुह्या उत्तम 
बोधिज्ञान युक्तह्वा जुया मोक्षपद लाई । 


लख धा: मण्डल थिलेगु ५ 


कोलाल धाराक्षत मण्डलं ये 
कुर्वन्ति सत्संघः परिक्रमाय । 
ते श्रीसमृद्धाः सुगुणाभि रामाः 
प्राप्यन्ति नेता दिबि भूतले च ॥। 
सु ज्ञानि सञ्जनपिसं श्राय्य बुद्ध संघपिन्त क्रम्य न्ह्योने लख 
मण्डल थिला पूजादि याइ । थाप श्रापालं ऐश्वर्य वान्‌ गुण प्रकाश 
जुया स्वगंस अथवा पृथ्वीयान मालिक जुया ख्वने दइ । 


पोतासं चोयृगु ६ 
सुपित बार्सापत भूमि मण्डले 
परिक्रमाय प्रकरोति लोलया । 


तथागत स्याय गुणोत्तमाऽग्रत 
बासो पमं सद्य महो भजेश्वरः ॥। 


सु ज्ञानिजनं गण मध्ये उत्तमपि श्रार्य्यं सुगत तथा संघपिगु 


न्ह्योने नवरत्न सुवणं पुर्ण प्रमाण ह्यासुगु पोताय लोहंया चनं जूसानं 
मण्डल च्वया भक्तिरूपं पूजादि याइ । थपि लिपा शुद्धगु थासे बास 
लाना लोकपिनि मालिक जुया च्वने दइ । 


सिन्ह तिका पूना यायगु ७ 
श्रीखण्ड कुकुम सुशोभित चन्दनानि 
कुबन्तु ते सतिलका न्सह बुद्धसंघे । 
ते प्राप्नुवन्ति जगति तिलकोपम त्वं 
सोन्दय्यं रूप पृथ दिब्य बिशाल वंशः । 
गुहा ज्ञानिजनपिस भक्तितया बुद्ध तथा संघपिन्त श्रीखण्ड 
कुकुम रक्तचन्दन गौलोचन कपू इत्यादि सुगन्ध सहितगु सिह्वतिका 
पूजादि याइ । थृपि लिपा त:धगु बंशे जन्मजुया सुवर्णया सिद्ध तुल्य 


शोभादया शरीर लक्षण जुइका आपाल धन ऐश्वय्ये यश कीति न 
दुमा जुई । 


जजंका (कोखागा) ८ 
यङ्ञोपबीतं सुकुमार बासं 
संपादयन्तोह गणोत्तमेभ्यः । 
भुयिष्ट कोष समवाप्य भूय 
स्ते प्राप्नुवन्तीन्द्र पदं बिशालम ॥। 
सु ज्ञानिजनपिस बुद्ध व संघपिम्त जजका ( नाइस्ये च्वंग 
कोखागाः ) कोखायका पूजादि याइ । थृषि लिपा उच्चकुले जन्म 
जुया थःगु इच्छापूण जुइका धन संपत्ति यकोदुह्य धनपति धायूका 
इन्द्र तुल्य पराक्रमोत दुह्याजुया आपाल दानयाय्‌ फइ । 


र जाते जातया त्यां त्वांमाशला ९ 
गी घारिजं विविध पुष्प सुगन्धियुक्त 
भ्रद्धान्वित्तं सु मनसा प्रतिपादयन्ति । 
ये सोगतस्य सहसासन सांघिकेभ्य 
स्ते प्राप्नुवम्ति अवनोश्वर राजलक्ष्मी: । 


सुनां पृथ्वोस वा लखबुया वगु सुगन्ध स्वाँ स्वांमाला बुद्ध तथा 
सघपिन्त शिरेतया अथवा कोखायका भक्ति तया पूजादि याइ । 
थजापि लिपा लक्ष्मीबास यागुछे लक्षणढुहा सुगन्ध बासवह्य राजा- 
जुया जन्म जुइ । 


| दक्षिणा १० 


यथानु लभ्यते द्रब्य दक्षिणाय प्रयच्छति । 

धर्मार्थ काम मोक्षं च प्राप्नोति भक्ति मानस: | 

श्रद्धातया सुभक्तिजन बुद्ध व बुद्धसंघपिन्त सुवण, वह, सिज 
आदिया द्रष्यख: दक्षिणा दान याइ। थृजाह्मयात धर्म, अर्थ, काम, 
सोक्ष थृजागु चतुवग प्राप्तजुया सुखी जुड । 


जाको, क्षोर ( जा ) पिण्डपात्र ११ 
सोवणे रूप्य विविधधातुज मृन्मयं वा 
शाल्योदनेः सुपरिपुण सुपण्डपात्रम्‌ । 
भक्त्या ददन्ति सततं जिन सांधिकेभ्यः 
स्यात्तस्य पुण्य मसम फलम प्रमेयम्‌ ।। 


सुज्ञानिजनं भक्तितया बुद्ध व बुद्धसंघपिन्त लु, वह, अनेक धातु 
अथवा चायागु मात्र जुसान गुलुपा थले जायूक तया भिगु जाकि एवं 
क्षीर ( जा ) भोजन दान याई, थपि लिपा सुख जुइगु पुण्यया फल 
(भ्रप्रमेय) श्रसख्य दु, प्रमाण बीमफुः धयातल । 


बुही वा इत्यादि १२ 
बृहीं च धान्य भविसवं जातं 
श्रद्धान्वितं यः प्रददाति संघे । 
इंष्ट फलं तस्य भवेत्सु नित्य 
सर्वाथ कामं संमुपेत्यसौ नरः ॥ 


सृज्ञानिजनं पृथ्वीस वुयावगु वा, छो, कयगु, माय, मुस्या 
इत्यादि अनेक बुद्ध व संघपिन्त दानयाइ। थुगु पुण्यं लिपी सदानं 
मनंतुनांगु सकल पूणजुइ । 


वा जाकि मायू मू १३ 
विभवाः सबं संपूर्णाः सर्बशस्य समुख्धवं । 
जिन संघाय योदद्या तण्डुलस्य फलं लभेत्‌ ।। 


वा, जाकि, मू, लहर, माय इत्यादि श्रद्धातया बुद्ध व संघ- 
विन्त कचिगु जुसानं दानयाइ। थुमित पृथ्वीस उत्पत्तिजुगु दान यागु 
पुण्य पिण्ड्पात्र दानयागु तुल्य फललाइ । 


फल मूलादि अनेक १४ 


धात्री हरतको रंभा चतं च स्फणसादिक | 


(८) 
स्कन्द मुंलादिक दानं यथेप्सितं फलं लभेत्‌ ॥। 


धाले, हल, बिहल, अम्ब (त्रिफला), केरा, अँ; फॉस, कटह, 
तुसि, पासि, बसि, सकि, तु, लइ, कयगु फल इत्यादि समेत श्रद्धा- 
तया दानयोगु पुण्य मनतुनागु ज्या सफल जुइ । 


गले (वासः) १५ 


न ब्याधिदुःखं नच ब्रद्ध भावं 
आरोग्यता नित्य मनन्त भोग्यं । 
भदेत्सु धोरः बिशाल बंशो 
भषज्य दानात्‌ लभते मनुष्यः ॥ 
सुनां बुद्ध व बुद्धसंघपिन्त श्रद्धातया मले, पिवी, शुं. हले- 
विहुलं अम्बः, जिः इमू थ्व च्यांता चाकु अथवा साखले गुलि च्याना 
(गोल वास: ) दान याइ । थुगु पुण्य लिपा गुबल रोग दु:ख मजुइका 


सदानं निरोगी बलवान सुन्दर रूप बुद्धिवन्त जुया नां बांलागु कोति 
सकभनं प्रकाशह्या मनुस्यजुइ। | 


सत्त चर्ण १६ 


भृष्टं यवादिक चण सक्तुश्च सुप्रसाधितं । 
संघेभ्य यो ददातोह पुष्टेन्द्रियो भविष्यति ॥। 


भक्तितया बुद्ध तथा सघपिन्त सत्तचृर्ण दानयाई । थुगु पुण्य 
सदानं शरीर पुष्टजुया बांलाइ । 


पक्वान्न (मधि) १७ 1 


लाडूक पुपकर सण्डक प्रिकाश्च 
संम्यक्‌ ददाति मनसा च बिधान युक्तम्‌ । 
भोगेश्वरो भवति ये भबिशान्तमान 
सत्काय वाक्य मनसा जिन सांधिकेभ्यः ।। 
सुज्ञानिजन श्रद्धातया बिधानरूपं दयूकागु लडड्‌, स्वारि, 
मारपुत्रा, मनभोघ पुन: म्येगु अनेक मधि बुद्ध तथा संघपिन्त दान 


पाइ । थुर्जाप लिपा पृथ्वीस आपालं ऐश्वय्ये सुखभोग याय्‌गुलि 
मालिक जुया शान्त स्वभावगु चित्तह्म महा भाग्यमानि जुइ | 


लबण (चि) १८ 
शुद्ध स्फटिक संकाशं रस सबं समन्वितं । 
लबण यो ददातोह जायते योग बित्महान ।। 


सुगत बा संघपिन्त स्फटिक तुल्य शुद्धरसं युक्तगु चि सुज्ञा निजनं 
दान याइ । थुगु पुण्य लिपा योग ज्ञान सहाजुया महो पुरूष जुइ । 


चिप्तान्न (निसला) १९ 

जातो भबे दुःख कुले सुशीले 
धीमाच्नराणा ज्नति वोक्षनोयः । 

प्रासादिको धीर सुखी सुवर्णो 
नव्य पुपाद्धक व प्रदानात्‌ ॥ 


बुद्ध तथा सांघिक पिन्त श्रद्धातया सुनां वजि, (अन्न) चि, 
पालु, माधि, फल सहित निसला छं थले तया दान याइ । थगु पुण्यं 
लिपा शोल स्वभाव दुगु उच्चकुले जन्म जुया बिद्वानपिसं अति प्रम 
जुइका ज्ञान दुह्य जुया भाग्यमानि जुइ । 
पंचामृत ( न्याता अमृत) २० 
गो दुग्ध साप सध सकरादिः 
पंचामृतं य समपयन्ति । 
ते प्राप्नु बन्तोह सुखोप भोग्यं 
सौन्दय्य रूपो गुणवान्‌ भवन्ति ॥ 
श्रद्धालु ज्ञानिजनपिसं बुद्ध ब सांधिकपिन्त सादुरू, धौ, घ्य:, 
कस्ति, साख थ्व न्याता पंचामृत धाइ- थुजागु न्याता अमृत शुद्ध 
बस्तु दान याइ । थुगु पुण्य लक्षण युक्तगु सुन्दर रूप गुणवान जुया 
आपालं अनेक सुख भोग मनोरथ पुण जुया भाग्यमानि जुड । 


गुड तथा जलपान (साख तिल: दान) २१ 


सु शीतलं स्वच्छ सुगन्धि तोयं 
स्वादान्वितं ये लघवारी पानं । 
ददन्ति संघाय्य गणोत्तमेभ्य 
स्तुष्णान वद्याय्ये पदं लभन्ते ॥ 
सुज्ञानिजनं आय्य संघपिन्त शुद्ध निमल ख्वांगु लखे साख, 
एला, दालचिनि, मले तया साख ति दान याइ! भ्रथवा जल दान 


मात्र याइ । थुगु पुण्यं लिपा सदान लोभ तृष्णा मदुह्य सतोषि जुया 
छं दोष बीगु मदुगु आय्यं पद प्राप्त जुइ । 


लेखनी, कठिनी, श्ुभ्र, पुस्तक (सलां, कलम, मसि, सफू) २२ 
लेखनो कठिनी शुभ्र पुस्तक च प्रयच्छति । 
विशाल बुद्धि पाण्डित्यं जायते भवि जन्मनि ॥ 


सुज्ञानिजनं बुद्ध व साँघिकपिन्त श्रद्धातया सलां, कलम, मसि, 
[भगु शुद्धगु पुस्तक दान याइ । थुजाह्या लिपा प्रथ्वीस आपालं सःहा 
सिद्धिदृह्दा यश कोति सकमन प्रकाशह्या महा पण्डित जुया भाग्य- 
मानि जुई । 


सूची, सूत्र, बस्त्र ( मुलु, सुका, काप) २३ 


धीरो विनोतो मतिमान्‌ वीर्य संपन्न बुद्धिमान्‌ । 
सुत्र सुचि प्रदानेन नाभि जानाति दुगेतिम्‌ ।। 


आर्य्य तथा संघपिन्त भक्तितया मुलु, सुका, वस्त्र ( काप ) 
दानयागु पुण्य- अतिन बुद्धिदुह्य धीरबन्त ( सः स्युह्वा ) पराक्रमी 
जुया, अन लिपानं माभिगु गति गुवल भोगयाय्‌ मालो मखुह्य जुइ । 


छत्र, डण्ड, उपान, पीठ (कुशा, तुतां, लकां, क्वपु) २४ 
पादासन पादुक यष्टि दानं 
ये सव संघेषु ददन्ति भक्त्या । 
दानोत्तमेस्ते सुचिरं प्रयान्ति 
देवेषु सत्येषु पदोपपन्ना ॥। 
श्रद्धावान्‌पिस आय्यं तथा संघपिन्त कुशा; तुतां, लकां, कवपु 


दानयाइ । थुगु पुण्यं लिपा न्यासित्रने म्वाक रथे च्बने दया राजा जुइ 
क्रमण स्वग इन्द्र समेत जुइ दइ। 


मार्जनि, पाश ( तुफि, खिप ) २५ 


माजन्युद्‌ घाटनं दानं सांघिकेभ्यो ददाति य: । 
लक्ष्म्यश्चर्य्यादि संयुक्त: शोलवान्‌ सो भवेदभूशम्‌ ।। 
आय्य तथा संघपिन्त सुनां तुफि, लायूखि ( खिप ) दानयाइ । 


लिपा लक्ष्मी वासयागु छे शीलवानहा जुया ताकाल ऐश्वर्य भोग 
याइह्ा जुइ । 


चोवर वस्त्र ( त्यांगी वसः) २६ 


सुपीत वस्त्र मृदु चित्र वस्त्र 

कोशेय वस्त्रा वृत चीवरादि । 
नरोत्तमा सवंजन रूपेता 

भवन्ति आय्य सुगते प्रदानात्‌ ॥ 
श्रद्धातया श्राय्य तथा संघ मिक्षुपिन्त भिगु चीबर ( त्यागी 


बस्त्र ) दान याइ । उगुपुण्यं मनुष्यपिनि मालिक जुया सकसिनं 
मानेयाका आनन्द सुखेश्वयं भोगयाना परोपकारि जुइ । 


क) वज्र द्यण्ठ, जापमाला, सुलुपा दानयागु पुण्य लिपा ज्ञान बुद्धि 
दुह्य परमगुरू प्राप्तजुया स्वर देवतापिसं मानेयाका च्वनेदइ । 


ख) मकुट (मुख ) अथवा तपलि दानयागु पुष्यं उच्चगुकुले जन्म- 
जुया राज गुरू पद प्राप्त जुइ । 


ग) रत्न, सुवर्ण, बह, भिपु, मोति आदि तिसा दानयाए पुण्यं लिपा 
राजा-राची जुइ ! 


ध) 


९१ 


छे जा कुट्व ज्वल सय्यदानयागु पण्यं लिपा गुवल दुःखी मजुया 
धनाय महाजन जुइ । 


छे, बँ दान यागु पुण्य पृथ्वीया मालोक राज।-रानी जुइ । 
पुत्र, पुत्री, स्त्रीया प्रमाणं छु वस्तुयापि दानयागु पुण्य दानपार- 
मितास लाना क्रमश: षटपार्रामतां पूण जुइ । 

रथ, किसि, सल दान यागु पुण्य लिपा चक्ऋरत्रति राजा जुइ । 

छं देव देवीया मूति दयका दान यागु पुण्य सदान दिब्य शरीर 
जुया यानागु ज्या सफल जुया निरोगी तथा दीर्घायु जुइ । 

घ्य, चिक ग्वा, ग्वे, मसला दान यानागु पुण्य, शरीर पुष्टजुया 
लक्षण पू्णह्य सुन्दर रूप तेजदया सकलयात स्थने कने फुल्दा 
मालीक राजा धायूका महा सुखी जुइ । 

वंगल सिमा, बरमा, धालेमा, कवकोसिमा, रवामा यागु कचा, 
दतिवं ( वा बुदगु वस्तु ) दानयागु पुण्य सुन्दरगु रूपजुया 
सिद्धि दुह्य जुइ । 

दीप भाण्ड, अग्नि भाण्ड ( मत च्याकेगु थल, मि पनेगु मक ) 
इत्यादि दानयागु पुण्यं, लिपा तेजवान्‌ जुया रोगी धगु गुबल 
मजुइका दीर्धायु भाग्यम।नि जुइ । 

एवमेत द्विधानेन देर्शाहत्वा नरा धिपः । 

यथा तथागता यान्ति दीपंकरो मुनोश्वरः ॥। 


थुगु प्रकारं तथागत दीपंकर भगवान्‌ आदि बुद्ध मुनीश्वर 


सर्वानन्द राजायात ख्बा: स्वया दानयागु विधान छगु छगुया फल 
वियालि क्वय्‌ च्वयागु कथं आशीर्वाद वियो गुगु प्रकार विज्यागु खः 
उगु हे प्रकारं संघ सहित बिदा कया लिहां विज्यात । 


९ १५४ ? 
आशीर्वाद सोके 


दानं बिभुषण लोके दानं दुगति निवारणं । 
दानं स्वगस्य सोपानं दान शान्तिकर शुभम्‌ ।। 


दान धयागु लोके तिसा समान खः दानयाके मभिगु नरक 
गतिस भोगबाय्‌ मालीमखु: । दात धयागु स्वर्ग वनेगु स्वाहाने समान्‌ 
जुयो सुख शान्ति सदान जुइ 1 


प्यंगु युगोदये दान यानागुया पुण्यफल उपदेश- 


कातिक शुक्ल नवम्यांच अधरात्रो सत्येयुग: । 
माघपुणऽपि मध्यांन्हे त्रतानाम युगोदयः । 
बंशाख शुक्ल संध्यायां द्वापरं च तृतोयकः । 
श्रावण कृष्ण पूर्वान्हे त्रयोदस्यां कलियुगः । 
एते युगोदये दानं दद्याइं द्विपदोत्तमे । 
सवषां पुण्यसंख्याऽस्ति तेषां संख्या नविद्यते । 
१) कातिक शुक्ल जुगादि नवमी खुन्हु वाचाइले सत्ययुग उदय जुल॑ । 
२) माघ शुक्‍ल पुह्लो खून्हु वाह्लिया इले त्रेतायुग उदय जुल । 
३) वंशाख शुक्ल अक्षय तृतीया खुन्हु सन्ध्याइले द्वापर युग उदय जुल । 
४) श्रावण कुष्णया त्रयोदशी खुन्हु सुथसिया इले कलि युग उदय जुल । 


थ्व प्यगु युग उदय जुगु दिने अथवा गूंलाथ्व अष्टमी खुन्हु न 
सु भक्तिजनं निपा तुर्तियूपि मनुष्य मध्ये सवश्रेष्टपि आय्यं बुद्ध व 
संघपिन्त श्रद्गातया धन, भन्न, फल, दक्षिणा, क्षीर, ( जा ) भोजन 
दान यागुया फल- थुलि बु धका संझ्या यायफु: पिण्ड पात्र दास 
या फल- धुलि उलि दु धका शंएपायाय्‌ थाठु धेविज्यात । 


अथ खलु राजा सभापयित्वा भगवन्त सेतव बोषत । 
अद्य से सफलं जन्म सफलं जीबितं चमे । 
अद्य बुद्ध कुले जातो बुद्ध पुत्रोऽ स्मि सांप्रतम्‌ । 


थनंलि निश्चय जुहा सर्वानन्द राजां भगवान्‌ दीपंकरयात थथ्ये 
विन्तियात । भो भगवान्‌ ! छलपोलयागु कृपा थउँ जि जन्म जुयागु 
सफल जुल । जि म्वाना च्तनागुनं सार जुल। राः जि बुद्ध कुले 
जन्म जूह्य जुल । आः न लिपानं बुद्धया काय जुइ । यथाक्रमं जि 
बुद्ध जुया जगत हित यायफुह्य जुइमा धया अष्टांग प्रणाम याना 
प्राथना यात । 


बुद्ध हानं आशीर्वाद बिया बिज्यात 


आयु बृद्धि यशो बृद्धि बृ दि प्रज्ञा सुखस्तथा । 
आरोग्य धन सन्तान सन्तुते सप्त बृद्धय: । 


१) आयु २) यश कीति ३) प्रज्ञा ज्ञान ४) वर्यं सुख 
५) निरोगी ६) धन ७) सन्तान थ्व न्हेता यथाक्रमं वढे जुइमा । 
कलिया समये तथागत जुइमा । थथ्ये आशीर्वाद ब्यूगु शिरे फयाकाह्य 
सर्वानन्द राजा थउं जि खः धका शाक्यमुनि बुद्ध प्राज्ञा जुया 
विज्यात । थुगु आशोर्त्राद थउँ पंजदान याना विज्याह्म यल पिम्वाहा 
निवासी सिद्धिराज शाक्यजु तथा थ्वया स्त्री पुत्र पुत्री छयपि सकल 
जहानपिन्त नं प्राप्त जुइमा । थुगु पण्यं सकल प्राणिपिनिनं जय 
जुइमा। जय प्राणि अस्तु ! 


प्रनुबादक :- प्रदानक :-- 
पं. बे आशाकाजो वञ्चाचायं सिद्धिराज शाक्यजु 


